དེའི་རྗེས་སུ།རྒན་པད་མ་ཚེ་རིང་གིས་མྱི་ཟུར་གྲོང་སྡེའི་ཐོན་སྐྱེད་ངལ་རྩོལ་དང་།ཁྱིམ་ཚང་སྒྲིག་གཞི་སོགས་ཀྱི་ཐད་ནས་སྔ་ནས་ད་བར་སྐྱོན་མེད་དུ་སོར་འཇོག་བྱས་ཡོད་པའི་སྲོལ་རྒྱུན་གྱི་ལག་རྩལ་དང་གོམས་གཤིས་ངོ་སྤྲོད་བྱས་ཏེ།མྱི་ཟུར་གྲོང་སྡེས་ཕྱུགས་ལས་དར་འཕེལ་གཏོང་བའི་དུས་མཚུངས་སུ།བོད་ཆང་སྙོལ་བ་དང་ཐག་བཏགས་པ།གོས་རྒྱན་བཟོ་པ་སོགས་ཀྱི་སྲོལ་རྒྱུན་ལག་རྩལ་སོར་འཇོག་བྱས་ཡོད་པས།མྱི་ཟུར་བའི་ཁྱིམ་ཚང་ལག་རྩལ་དར་འཕེལ་ཕུན་སུམ་ཚོགས་པོར་གཏོང་ཡོད།དེ་མིན།ལོ་ལྟར་གྱི་བོད་ལུགས་ལོ་གསར་དང་བདུན་པ་བཅོ་ལྔ།རི་སྐྱབས་རྟ་རྒྱུག་དུས་ཆེན་དུ།གྲོང་མི་རྣམས་ཀྱིས་ལྷན་དུ་འཛོམས་ནས་རྟ་རྒྱུག་པ་དང་བསྲང་ཕུལ་བ།དུང་འབུད་པ།སྐོར་བྲོ་འཁྲབ་པ།གྲལ་རིང་སྒྲིག་པ་སོགས་ཀྱི་དུས་ཆེན་རྟེན་འབྲེལ་གོམས་གཤིས་དག་སོར་འཇོག་བྱས་ནས།མྱི་ཟུར་གྲོང་སྡེའི་སྲོལ་རྒྱུན་གྱི་མི་རིགས་རིག་གནས་དར་སྤེལ་དང་རྒྱུད་འཛིན་ཡག་པོ་བྱས་པ་རེད།